section_heading: Odlike
paragraph_text: Koplja i baklje iza Kristove glave se šire radijalno i poput aureole ističu glavni lik. Ovom pokrenutom i dramatičnom scenom Giotto prije svega gradi kazališnu scenu i želi naslutiti sljedeće događaje i Isusovu mučeničku smrt, ali i njegov krajnji trijumf. Upravo zbog zanimanja za masu ljudskog lika i pokušaj prikazivanja dubokih emocija u realističnom okružju, Giotto je najvažnija preteča renesanse.